CELEX: 22001D0129
Language: sk
Date: 2001-11-23 00:00:00
Title: Rozhodnutie Spoločného výboru EHP č. 129/2001 z 23. novembra 2001, ktorým sa mení a dopĺňa príloha I (Veterinárne a fytosanitárne záležitosti) k Dohode o EHP

Dôležité právne oznámenie

|

22001D0129

Úradný vestník L 022 , 24/01/2002 S. 0011 - 0012

		Rozhodnutie Spoločného výboru EHPč. 129/2001z 23. novembra 2001,ktorým sa mení a dopĺňa príloha I (Veterinárne a fytosanitárne záležitosti) k Dohode o EHPSPOLOČNÝ VÝBOR EHP,so zreteľom na Dohodu o Európskom hospodárskom priestore, zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len "dohoda", a najmä na jej článok 98,keďže:(1) príloha I k dohode bola zmenená a doplnená rozhodnutím Spoločného výboru EHP č. 102/2001 z 26. októbra 2001 [1];(2) rozhodnutie Komisie 2000/288/ES zo 4. apríla 2000, ktorým sa mení a dopĺňa rozhodnutie 92/486/ES o formách spolupráce medzi serverovým strediskom ANIMO a členskými štátmi [2], sa má včleniť do dohody;(3) rozhodnutie Komisie 2000/351/ES z 3. mája 2000 o postupe pri určovaní nového spoločného hostiteľského servera pre integrovaný automatizovaný veterinárny systém [3] sa má začleniť do dohody;(4) toto rozhodnutie sa nemá uplatňovať na Lichtenštajnsko,ROZHODOL TAKTO:Článok 1Časť 1.2 kapitoly I prílohy I k dohode sa mení a dopĺňa takto:1. Do bodu 12 (rozhodnutie Komisie 92/486/EHS) sa pridáva táto zarážka:"— 32000 D 0288: rozhodnutie Komisie 2000/288/ES zo 4. apríla 2000 (Ú. v. ES L 98, 19.4.2000, s. 37)."2. Po bode 103 (rozhodnutie Komisie 2000/350/ES) sa vkladá tento bod:"104. 32000 D 0351: rozhodnutie Komisie 2000/351/ES z 3. mája 2000 o postupe pri určovaní nového spoločného hostiteľského servera pre integrovaný automatizovaný veterinárny systém (Ú. v. ES L 124, 25.5.2000, s. 61).Tento akt sa uplatňuje aj na Island."Článok 2Texty rozhodnutí Komisie 2000/288/ES a 2000/351/ES v islandčine a nórčine, ktoré majú byť uverejnené v dodatku EHP k Úradnému vestníku Európskych spoločenstiev, sú autentické.Článok 3Toto rozhodnutie nadobúda účinnosť 24. novembra 2001, ak Spoločnému výboru EHP [4] boli dodané všetky oznámenia podľa článku 103 ods. 1 dohody.Článok 4Toto rozhodnutie sa uverejní v oddiele EHP a v dodatku EHP k Úradnému vestníku Európskych spoločenstiev.V Bruseli 23. novembra 2001Za Spoločný výbor EHPpredsedaE. Bull[1] Ú. v. ES L 322, 6.12.2001, s. 6.[2] Ú. v. ES L 98, 19.4.2000, s. 37.[3] Ú. v. ES L 124, 25.5.2000, s. 61.[4] Ústavné požiadavky nie sú uvedené.--------------------------------------------------